section_heading: Šport
paragraph_text: U drugoj polovini 20. stoljeća izuzetno popularan bio je Boksački klub Radnički, koji je osnovan 1947. godine, a šezdesetih i sedamdesetih godina bio je jedan od najboljih boksačkih klubova u SFRJ. Godine 1951. bio je prvak Srbije, 1952. osvaja Boksački kup NR Srbije, zatim 1955. postaje po treći put prvak Srbije i ulazi u Saveznu boksačku ligu. Godine 1956. osvaja drugo mjesto u Prvoj saveznoj ligi. To isto ponovit će sljedećih godina do 1960. godine, a onda 1961. postaje prvakom Jugoslavije.